pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พล.อ.อ.ประจินฯ และ ดร.พิเชฐฯ ให้การต้อนรับ CEO บ.หัวเว่ยฯ ประเทศจีน
วันพุธที่ 22 พฤศจิกายน 2560
พล.อ.อ.ประจินฯ และ ดร.พิเชฐฯ ให้การต้อนรับ CEO บ.หัวเว่ยฯ ประเทศจีน
พล.อ.อ.ประจินฯ และ ดร.พิเชฐฯ
พลอากาศเอก ดร.ประจิน จั่นตอง รองนายกรัฐมนตรี ได้รับมอบหมายจาก พลเอก ประยุทธ์ จันทร์โอชา นายกรัฐมนตรี ให้เป็นผู้แทนต้อนรับการเข้าเยี่ยมคารวะจาก นายกัว ผิง ประธานเจ้าหน้าที่บริหาร และคณะผู้บริหารระดับสูงของ บริษัท หัวเว่ย เทคโนโลยี จํากัด ซึ่งเดินทางมาเข้าร่วมพิธีลงนามบันทึกความเข้าใจระหว่างกระทรวงดิจิทัลเพื่อเศรษฐกิจและสังคม กับ บริษัท หัวเว่ย เทคโนโลยี (ประเทศไทย) จากัด ว่าด้วยความร่วมมือระหว่างภาครัฐและภาคเอกชนด้านการเปลี่ยนผ่านทางดิจิทัลเพื่อขับเคลื่อนนโยบายไทยแลนด์ 4.0 โดยการลงนามฯ ครั้งนี้ สืบเนื่องมาจากการเยือนสาธารณรัฐประชาชนจีนของพลอากาศเอก ประจินฯ และ ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลฯ ระหว่างวันที่ 9-12 พฤศจิกายน 2560 ที่ผ่านมา ซึ่งได้เดินทางไปเยี่ยมชมกิจการของบริษัทฯ และเมืองอัจฉริยะ (Smart City) ที่บริษัทฯ เป็นผู้รับผิดชอบดําเนินการ จึงได้หารือร่วมกับผู้บริหารของบริษัทฯ ว่าเห็นควรให้มีการจัดทําบันทึกความเข้าใจระหว่างกันเพื่อการพัฒนาโครงสร้างพื้นฐานในการขับเคลื่อนนโยบายไทยแลนด์ 4.0 ต่อไป โดยการเดินทางเยือนไทยของผู้บริหารระดับสูงของหัวเว่ยครั้งนี้ ดร.พิเชฐฯ ยังได้ร่วมให้การต้อนรับด้วย เมื่อวันที่ 17 พฤศจิกายน 2560 ณ โรงแรม เดอะ ระวีกัลยา แบงค็อก เวลล์เนส คูซีน รีสอร์ท ถนนกรุงเกษม เขตพระนคร กรุงเทพฯ
********************
รัฐบาลไทย-ข่าวทำเนียบรัฐบาล-รมช.มนัญญา เยี่ยมชมศูนย์การเรียนรู้กลุ่มมัดย้อมสีธรรมชาติบ้านคีรีวง จ.นครศรีธรรมราช
วันจันทร์ที่ 17 กุมภาพันธ์ 2563
รมช.มนัญญา เยี่ยมชมศูนย์การเรียนรู้กลุ่มมัดย้อมสีธรรมชาติบ้านคีรีวง จ.นครศรีธรรมราช
รมช.มนัญญา เยี่ยมชมศูนย์การเรียนรู้กลุ่มมัดย้อมสีธรรมชาติบ้านคีรีวง จ.นครศรีธรรมราช ชื่นชม  ดีต่อผู้ผลิตใส่ใจสิ่งแวดล้อมสร้างอาชีพยั่งยืน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ และคณะ ลงพื้นที่เยี่ยมชมศูนย์การเรียนรู้การผลิตที่เป็นมิตรกับสิ่งแวดล้อมกลุ่มมัดย้อมสีธรรมชาติบ้านคีรีวง อําเภอลานสกา จังหวัดนครศรีธรรมราช(วันที่ 15 กุมภาพันธ์ 2563)
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวว่า ศูนย์การเรียนรู้การผลิตที่เป็นมิตรกับสิ่งแวดล้อมกลุ่มมัดย้อมสีธรรมชาติบ้านคีรีวง ถือเป็นกรรมวิธีที่เป็นมิตรต่อสิ่งแวดล้อม และเป็นการนําวัสดุ ซากพืช ซากไม้ และทรัพยากรธรรมชาติในพื้นที่ มาใช้ให้เกิดประโยชน์ โดยเห็นได้จาก กรรมวิธีการย้อมสีผ้ามัดย้อม สีที่ได้นั้นมาจากการนําเปลือกไม้ ใบไม้ และผลมาสกัดให้ได้สีต่างๆ อาทิ สีน้ําตาลนั้น ได้จากเปลือกลูกเนียง สีเขียว ได้จากใบเพกาว และหูกวาง เป็นต้น ซึ่งเอกลักษณ์ของผ้ามัดย้อมแต่ละผืนนั้นก็แตกต่างเป็นเอกลักษณ์เฉพาะไม่เหมือนใคร เป็นการสร้างมูลค่าเพิ่มให้กับสินค้า และเป็นแรงกระตุ้นให้ชาวบ้านร่วมกันอนุรักษ์ต้นไม้ ลดการตัดไม้ทําลายป่า สร้างรายได้และอาชีพให้ชาวบ้านอย่างยั่งยืนต่อไป
" นอกจากมีผ้ามัดย้อมที่สวยงามแล้วนั้น ภายในศูนย์เรียนรู้ดังกล่าว ยังมีกลุ่มลายเทียนผ้าบาติกสีธรรมชาติที่เป็นการต่อยอดสินค้า โดยนําผ้ามัดย้อม มาออกแบบและผลิตให้เกิดความหลากหลาย ไม่ว่าจะเป็นของที่ระลึก เสื้อผ้า หมวก ไม้เท้า นอกจากสร้างรายได้ให้คนในพื้นที่แล้วยังเป็นการส่งเสริมทักษะด้านงานศิลปะให้กับเยาวชนในพื้นที่ ซึ่งสิ่งเหล่านี้เป็นปัจจัยสําคัญในการร่วมอนุรักษ์ศิลปวัฒนธรรมของชุมชนให้คงอยู่อย่างยั่งยืน" รมช.กล่าว
รัฐบาลไทย-ข่าวทำเนียบรัฐบาล-“บิ๊กอู๋”จัดทีมแพทย์ พยาบาล ลงสถานประกอบการสมุทรสาคร ส่งเสริมลูกจ้างมีสุขภาพที่ดี
วันพฤหัสบดีที่ 14 มีนาคม 2562
“บิ๊กอู๋”จัดทีมแพทย์ พยาบาล ลงสถานประกอบการสมุทรสาคร ส่งเสริมลูกจ้างมีสุขภาพที่ดี
รมว.แรงงาน เปิดกิจกรรมส่งเสริมการตรวจสุขภาพให้ผู้ประกันตนในสถานประกอบการ ดีเดย์พื้นที่สมุทรสาคร จัดทีม แพทย์ พยาบาล ส่งเสริมสุขภาพลูกจ้างในสถานประกอบการให้ผู้ประกันตนมีสุขภาพทั้งกายและใจที่ดี สามารถทํางานได้อย่างมีประสิทธิภาพ
เมื่อวันที่ 14 มีนาคม 2562 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานในพิธีเปิดกิจกรรมส่งเสริมการตรวจสุขภาพให้ผู้ประกันตนในสถานประกอบการ ณ บริษัท เทพคินโช ฟูดส์ จํากัด ถ.เอกชัย อ.เมือง จ.สมุทรสาคร โดยกล่าวว่า การจัดกิจกรรมส่งเสริมการตรวจสุขภาพให้ผู้ประกันตนในสถานประกอบการครั้งนี้ เพื่อร่วมกันสร้างสรรค์สังคมในจังหวัดสมุทรสาคร ให้เป็นสังคมสุขภาพดี ที่น่าอยู่ สถานประกอบการเองจะมีผู้ใช้แรงงานสุขภาพดี ซึ่งการมีแรงงานสุขภาพดีจะทําให้การบริหารจัดสายการผลิตเป็นไปอย่างมีประสิทธิภาพ ดังนั้น สถานประกอบการควรส่งเสริมให้ผู้ประกันตนที่ทํางานอยู่มีสุขภาพดีทั้งกายและใจ โดยครอบคลุมไม่ให้เกิดโรค ๕ โรคสําคัญ คือ โรคเบาหวาน ความดันโลหิตสูง โรคหัวใจ โรคเรื้อรังและโรคมะเร็ง
ทั้งนี้ การเจ็บป่วยของผู้ประกันตนที่ทํางานในสถานประกอบการ นอกจากจะเกิดจากสภาพแวดล้อม
ที่ไม่เอื้อต่อการมีสุขภาพที่ดีแล้ว สาเหตุสําคัญอีกประการหนึ่งของการเจ็บป่วย คือ พฤติกรรมในการดํารงชีวิตทั้งที่บ้านและที่ทํางาน ซึ่งถ้าเราสามารถทําให้ผู้ประกันตนสามารถควบคุมพฤติกรรมตนเองและสภาพแวดล้อมให้เอื้อต่อการมีสุขภาพดี รวมถึงการควบคุมสภาพแวดล้อมในสถานประกอบการให้เหมาะสมต่อการมีสุขภาพดีด้วย หวังเป็นอย่างยิ่งว่าจะเกิดการขยายผลต่อไปยังที่บ้าน ชุมชน และสังคมต่อไปอย่างยั่งยืนสอดรับกับนโยบาย ๔ ส. ของจังหวัดสมุทรสาครด้วย
พล.ต.อ.อดุลย์ฯ กล่าวต่อว่า การจัดกิจกรรมส่งเสริมการตรวจสุขภาพให้ผู้ประกันตนในสถานประกอบการในครั้งนี้ เป็นการดําเนินการตามนโยบายส่งเสริมการตรวจสุขภาพให้ผู้ประกันตนในสถานประกอบการในเชิงรุก และการขับเคลื่อนภารกิจเรื่องการตรวจสุขภาพประจําปีให้แก่ผู้ประกันตน ซึ่งจังหวัดสมุทรสาครมีนโยบายส่งเสริมสุขภาพดีให้แก่ประชาชนและชุมชน โดยการดําเนินกิจกรรมครั้งนี้เป็นการดําเนินการร่วมกันระหว่างภาครัฐและเอกชน การตรวจสุขภาพเป็นกิจกรรมที่สํานักงานประกันสังคมได้มีประกาศให้ผู้ประกันตนสามารถเข้าตรวจสุขภาพได้ที่โรงพยาบาลตามสิทธิ ซึ่งในข้อเท็จจริงพบว่าผู้ประกันตนไม่สะดวกเดินทางไปรับการตรวจสุขภาพได้ เนื่องจากต้องลาหรือหยุดงานไปตรวจที่โรงพยาบาลตามสิทธิ ซึ่งไม่ได้รับความสะดวกในทางปฏิบัติของผู้ประกันตน
สําหรับกิจกรรมส่งเสริมการตรวจสุขภาพให้ผู้ประกันตนในสถานประกอบการ มีวัตถุประสงค์เพื่อขับเคลื่อนภารกิจตามนโยบายของ รมว.แรงงาน เรื่องการตรวจสุขภาพประจําปีให้แก่ผู้ประกันตนที่ให้มีการขยายผลในระดับจังหวัด เป็นการการลดความเหลื่อมล้ําด้านสาธารณสุขของสํานักงานประกันสังคม กระทรวงแรงงาน ต่อแรงงานต่างด้าวที่ได้รับสิทธิการตรวจสุขภาพเท่าเทียมกับคนไทย เป็นการประชาสัมพันธ์นโยบายและภาพลักษณ์ของจังหวัดสมุทรสาครในมิติใหม่ ให้เป็นเมืองสุขภาพดี ที่น่าอยู่ เป็นการรณรงค์ให้นายจ้างสถานประกอบการ ให้ความสนใจและใส่ใจ ต้องการดูแลสุขภาพให้กับลูกจ้างของตนเอง โดยมีผู้เข้าร่วมกิจกรรมกว่า 1,500 คน จากเป้าหมายดําเนินการภายในจังหวัดสมุทรสาคร 50,000 คน
---------------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
14 มีนาคม 2562
รัฐบาลไทย-ข่าวทำเนียบรัฐบาล-ยธ. ลงพื้นที่จังหวัดชัยภูมิ เร่งให้ความช่วยเหลือประชาชนที่ได้รับความเดือดร้อนจากปัญหาหนี้นอกระบบ-สัญญาไม่เป็นธรรม
วันอังคารที่ 8 พฤษภาคม 2561
ยธ. ลงพื้นที่จังหวัดชัยภูมิ เร่งให้ความช่วยเหลือประชาชนที่ได้รับความเดือดร้อนจากปัญหาหนี้นอกระบบ-สัญญาไม่เป็นธรรม
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดโครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๗/๒๕๖๑
ในวันจันทร์ที่ ๗ พฤษภาคม ๒๕๖๑ เวลา ๑๕.๐๐ น. พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดโครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๗/๒๕๖๑ ณ หอประชุมที่ว่าการอําเภอภูเขียว จังหวัดชัยภูมิ โอกาสนี้ ได้มอบทุนสนับสนุนการประกอบอาชีพผู้พ้นการคุมความประพฤติ จํานวน ๑ ราย ตามโครงการสร้างงาน สร้างอาชีพ กรมคุมประพฤติ จํานวนเงิน ๔๐,๐๐๐ บาท และมอบอุปกรณ์กีฬาให้กับโรงเรียนในพื้นที่จังหวัดชัยภูมิ จํานวน ๑๑ โรงเรียน
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า กระทรวงยุติธรรมได้ให้ความสําคัญกับการดูแลทุกข์สุขของประชาชน รวมทั้งการลดปัญหาความเหลื่อมล้ําของประชาชนในพื้นที่ต่างๆ ตามนโยบายในด้านอํานวยความยุติธรรม ลดความเลื่อมล้ํา ขจัดความทุกข์ยาก สร้างประชาสามัคคี ส่งเสริมคนดีสู่สังคม ซึ่งจังหวัดชัยภูมิเป็นจังหวัดที่ประชากรส่วนใหญ่ประกอบอาชีพทําการเกษตรเป็นหลัก ซึ่งประชาชนในพื้นที่ยังขาดความรู้ ความเข้าใจ และการเข้าถึงบริการของภาครัฐ โดยเฉพาะการอํานวยความเป็นธรรมและปัญหาความเดือดร้อนเรื่องหนี้นอกระบบ คือ การถูกเจ้าหนี้นอกระบบหลอกลวงเกี่ยวกับการทํานิติกรรม และการหลอกลวงขอเช่าโฉนดที่ดินจากประชาชนเพื่อนําไปขายฝาก มีทั้งการทําสัญญากู้ยืมเงินในจํานวนเงินสูงกว่าความเป็นจริง การเพิ่มจํานวนเงินกู้ภายหลังการทําสัญญา การคิดดอกเบี้ยในอัตราสูงกว่าที่กฎหมายกําหนด รวมถึงการหลอกลวงให้ทําสัญญาขายฝาก ทําให้ประชาชนในพื้นที่ประสบกับปัญหาการไม่ได้รับความเป็นธรรม และการขอรับความช่วยเหลือในด้านต่าง ๆ
ที่ผ่านมา สํานักงานยุติธรรมจังหวัดชัยภูมิ ซึ่งเป็นหน่วยงานในสังกัดกระทรวงยุติธรรมในพื้นที่ได้ร่วมกับองค์ปกครองส่วนท้องถิ่น เชื่อมโยงข้อมูลและการทํางานของศูนย์ดํารงธรรมจังหวัดชัยภูมิและของอําเภอต่างๆ เพื่อแก้ไขปัญหาความเดือดร้อนหรือไม่ได้รับความเป็นธรรมให้กับประชาชน รวมทั้งปัจจุบันจังหวัดชัยภูมิ ได้จัดตั้งศูนย์ยุติธรรมชุมชน จํานวน ๑๔๒ ศูนย์ และได้พัฒนาเครือข่ายยุติธรรมชุมชนและคณะกรรมการศูนย์ยุติธรรมชุมชนให้มีศักยภาพในการป้องกันและแก้ไขปัญหา รวมถึงให้ประชาชนสามารถเข้าถึงงานอํานวยความยุติธรรมได้อย่างทั่วถึงทุกพื้นที่
ต่อจากนั้น รองนายกรัฐมนตรีและรัฐมนตรีว่าการกระทรวงยุติธรรม ได้รับฟังปัญหาความเดือดร้อนของกลุ่มเกษตรกรจังหวัดชัยภูมิ และพื้นที่ใกล้เคียง จํานวน ๓๐ ราย ซึ่งถูกเจ้าหนี้รายใหญ่ในจังหวัดชัยภูมิ ฟ้องร้องบังคับคดียึดที่ดินขายทอดตลาดทําให้ได้รับความเดือดร้อน ซึ่งจากการตรวจสอบข้อมูลพบว่า ระหว่างปี ๒๕๔๙ - ๒๕๕๓ มีคดีถึงที่สุดแล้วและอยู่ในชั้นบังคับคดี จํานวน ๔๙๕ คดี ทุนทรัพย์กว่า ๑๐๖ ล้านบาท
โดยรองนายกรัฐมนตรีและรัฐมนตรีว่าการกระทรวงยุติธรรม ได้มอบหมายให้หน่วยงานที่เกี่ยวข้อง ประกอบด้วย กรมสอบสวนคดีพิเศษ โดยศูนย์ช่วยเหลือลูกหนี้และประชาชนที่ไม่ได้รับความเป็นธรรม กรมบังคับคดี สํานักงานยุติธรรมจังหวัดชัยภูมิ เร่งให้ความช่วยเหลือ ทั้งในขั้นตอนการบังคับคดี การนํามาตรการทางกฎหมายอาญาและภาษีมาบังคับใช้ รวมทั้งการสร้างการรับรู้ให้กับกลุ่มเกษตรกรให้เข้าใจกฎหมาย เพื่อป้องกันแก้ไขปัญหาอย่างยั่งยืน
รัฐบาลไทย-ข่าวทำเนียบรัฐบาล-ดีอีเอส ร่วม กสทช.-สื่อ ระดมสมอง “รู้เท่าทัน-วางกฎเหล็ก Mass Shooting - สังหารหมู่ซ้ำ บนสื่อทีวี-ออนไลน์”
วันจันทร์ที่ 17 กุมภาพันธ์ 2563
ดีอีเอส ร่วม กสทช.-สื่อ ระดมสมอง “รู้เท่าทัน-วางกฎเหล็ก Mass Shooting - สังหารหมู่ซ้ํา บนสื่อทีวี-ออนไลน์”
ดีอีเอส ร่วม กสทช.-สื่อ ระดมสมอง “รู้เท่าทัน-วางกฎเหล็ก Mass Shooting - สังหารหมู่ซ้ํา บนสื่อทีวี-ออนไลน์”
ดีอีเอส ร่วม กสทช. องค์กรสื่อ และทุกภาคส่วนที่เกี่ยวข้อง เปิดเวทีระดมความคิดเรื่อง “รู้เท่าทัน-วางกฎเหล็ก Mass Shooting - สังหารหมู่ซ้ํา บนสื่อทีวี-ออนไลน์” วันที่ 18 ก.พ.นี้ เชิญชวนผู้สนใจลงทะเบียนเข้าร่วมรับฟังได้ฟรี
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า ในวันที่ 18 กุมภาพันธ์นี้ กระทรวงดิจิทัลฯ จะร่วมกับสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และสถาบันอิศรา มูลนิธิพัฒนาสื่อมวลชนแห่งประเทศไทย จัดเวทีระดมความคิดเรื่อง “รู้เท่าทัน-วางกฎเหล็ก Mass Shooting - สังหารหมู่ซ้ํา บนสื่อทีวี-ออนไลน์” เพื่อเป็นการสรุปเหตุการณ์ที่เกิดขึ้นเมื่อวันที่ 8 – 9 กุมภาพันธ์ ที่ผ่านมา จากนั้นจะเปิดเวทีเสวนาแลกเปลี่ยนความคิดเห็นเพื่อหาทางออกร่วมกันโดยผู้ทรงคุณวุฒิด้านต่างๆ
งานดังกล่าว จะจัดขึ้นที่โรงแรมเซ็นทารา แกรนด์ แอท เซ็นทรัลพลาซ่า ลาดพร้าว ณ ห้องวิภาวดีบอลรูม บี ชั้นล็อบบี้ ตั้งแต่เวลา 13.30 – 17.00 น. พร้อมเปิดให้ประชาชนทั่วไปเข้าร่วมรับฟัง โดยผู้สนใจสามารถลงทะเบียนออนไลน์ได้ทาง https://forms.gle/rsLy2BNX3oXh9Rtm7
สําหรับผู้ที่จะร่วมแลกเปลี่ยนความคิดเห็นในเวทีระดมความคิดเห็นครั้งนี้ ครอบคลุมทุกภาคส่วนที่เกี่ยวข้อง ได้แก่ รัฐมนตรีว่าการกระทรวงดิจิทัลฯ, กรรมการ กสทช. , รองผู้บัญชาการตํารวจแห่งชาติ สํานักงานตํารวจแห่งชาติ (สตช), นายกสมาพันธ์สมาคมวิชาชีพวิทยุและโทรทัศน์, นายกสมาคมนักข่าววิทยุและโทรทัศน์ไทย, นายกสมาคมมีเดียเอเยนซี่และธุรกิจสื่อแห่งประเทศไทย (MAAT), นายกสมาคมผู้ผลิตข่าวออนไลน์, ประธานราชวิทยาลัยจิตแพทย์แห่งประเทศไทย และรักษาการกรรมการผู้อํานวยการสถานีวิทยุแห่งจุฬาลงกรณ์มหาวิทยาลัย
*****************
รัฐบาลไทย-ข่าวทำเนียบรัฐบาล-กระทรวงอุตสาหกรรม จัดงานวันคล้ายวันสถาปนากระทรวงอุตสาหกรรม ครบรอบ 76 ปี
วันพฤหัสบดีที่ 3 พฤษภาคม 2561
กระทรวงอุตสาหกรรม จัดงานวันคล้ายวันสถาปนากระทรวงอุตสาหกรรม ครบรอบ 76 ปี
กระทรวงอุตสาหกรรม จัดงานวันคล้ายวันสถาปนากระทรวงอุตสาหกรรม ครบรอบ 76 ปี
วันนี้ (3 พฤษภาคม 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงานวันคล้ายวันสถาปนากระทรวงอุตสาหกรรม ครบรอบ 76 ปี ซึ่งภายในงานได้จัดพิธีถวายเครื่องบวงสรวงองค์พระนารายณ์และพระภูมิ ถวายผ้าไตร เครื่องไทยธรรม และภัตตาหารแด่พระสงฆ์ และยังมีกิจกรรมรับบริจาคเงินสมทบทุนโรงพยาบาลสงฆ์และมูลนิธิรามาธิบดี โดยมีนายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม นายสันติ กีระนันท์ ผู้ช่วยรัฐมนตรีประจํากระทรวงอุตสาหกรรม คณะผู้บริหาร ข้าราชการ พนักงานกระทรวงอุตสาหกรรม ร่วมงาน ณ กระทรวงอุตสาหกรรม
รัฐบาลไทย-ข่าวทำเนียบรัฐบาล-รมช.มนัญญา มอบหนังสือรับรองการทำประโยชน์ในที่ดิน แก่เขตนิคมสหกรณ์พร้าว
วันจันทร์ที่ 20 กรกฎาคม 2563
รมช.มนัญญา มอบหนังสือรับรองการทําประโยชน์ในที่ดิน แก่เขตนิคมสหกรณ์พร้าว
รมช.มนัญญา มอบหนังสือรับรองการทําประโยชน์ในที่ดิน (กสน.3 และ กสน.5) แก่เขตนิคมสหกรณ์พร้าว ผลักดันสานต่อคลื่นเกษตรกรรุ่นใหม่
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ประธานพิธีมอบหนังสือรับรองการทําประโยชน์ในที่ดิน (กสน.3 และ กสน.5) เขตนิคมสหกรณ์พร้าวให้แก่สมาชิกสหกรณ์นิคมพร้าว จํากัด จํานวน 88 ราย พร้อมด้วยนายวิศิษฐ์ ศรีสุวรรณ รองอธิบดีกรมส่งเสริสหกรณ์
ณ อําเภอพร้าว จังหวัดเชียงใหม่ ในวันที่ 20 ก.ค. 2563
นิคมสหกรณ์พร้าว จํากัด ได้ดําเนินการจัดสรรที่ดินให้กับเกษตรกรที่ประสบปัญหาขาดแคลนที่ดินทํากิน ในเขตอําเภอพร้าว จังหวัดเชียงใหม่ ซึ่งพื้นที่นิคมสหกรณ์พร้าว มีจํานวน 67,082 ไร่ และได้มีการออกหนังสือแสดงการเข้าทําประโยชน์ในที่ดินนิคมสหกรณ์ กสน.3และกสน.5 แล้ว 49,4999 ไร่ 8,912 ราย ซึ่งสอดคล้องกับนโยบายสําคัญของหน่วยงานในสังกัดกระทรวงเกษตรและสหกรณ์ จุดมุ่งหวังเพื่อเพิ่มศักยภาพด้านการผลิตและการตลาดในพื้นที่อําเภอพร้าว ประกอบด้วย 6 โครงการหลัก ได้แก่ ระบบส่งเสริมการเกษตรแบบแปลงใหญ่ ศูนย์การเรียนรู้การเพิ่มประสิทธิภาพการผลิตสินค้าเกษตรอําเภอพร้าว โครงการสนับสนุนเงินทุนเพื่อสร้างระบบน้ํา การผลิตสินค้าเกษตรสู่มาตรฐาน GAP โครงการจัดทําบัญชีต้นทุนประกอบอาชีพ และโครงการเกษตรอินทรีย์ในพื้นที่นิคมสหกรณ์
"จุดประสงค์และความตั้งใจในการมอบหนังสือรับรองการทําประโยชน์ในที่ดิน (กสน.3 และ กสน.5) เพื่อให้เกษตรกรได้มีที่ดินทํากิน พึ่งพาตนเองได้ โดยกระทรวงเกษตรและสหกรณ์พร้อมสนับสนุนอย่างรอบด้าน ผนวกกับโครงการภายใต้การดําเนินงานของสหกรณ์ ดังนั้นมุ่งหวังให้เกิดประโยชน์ต่อเกษตรกรอย่างสูงสุด ทั้งในปัจจุบันและอนาคต สําหรับเกษตรกรที่ได้หนังสือรับรองดังกล่าว สามารถทําเกษตรอินทรีย์ เกษตรปลอดภัย และเป็นตัวอย่างให้กับลูกหลาน ให้สามารถสืบทอดอาชีพต่อไปได้อย่างแข็งแรงยั่งยืน" รมช.มนัญญากล่าว
รัฐบาลไทย-ข่าวทำเนียบรัฐบาล-ออมสิน ออก “สินเชื่อบ้านผ่อนต่ำ ล้านละ 10 บาท” ดอกเบี้ยปีแรก 0.01% ตอบรับนโยบายรัฐลดค่าธรรมเนียมการโอนและค่าจดจำนองเหลือแค่ 0.01%
วันอังคารที่ 26 พฤศจิกายน 2562
ออมสิน ออก “สินเชื่อบ้านผ่อนต่ํา ล้านละ 10 บาท” ดอกเบี้ยปีแรก 0.01% ตอบรับนโยบายรัฐลดค่าธรรมเนียมการโอนและค่าจดจํานองเหลือแค่ 0.01%
ธ.ออมสินออกสินเชื่อกระตุ้นเศรษฐกิจ “สินเชื่อบ้านผ่อนต่ํา ล้านละ 10 บาท” วงเงินโครงการ 25,000 ล้านบาท จ่ายค่างวดเพียง 10 บาทต่อเดือน ต่อวงเงินกู้ 1 ล้านบาท ดอกเบี้ยคงที่ปีแรก 0.010% ต่อปี สร้าง-ซื้อ-ซ่อมแซม/ต่อเติม-รีไฟแนนซ์
ธนาคารออมสิน ออกสินเชื่อกระตุ้นเศรษฐกิจ “สินเชื่อบ้านผ่อนต่ํา ล้านละ 10 บาท” วงเงินโครงการ 25,000 ล้านบาท จ่ายค่างวดเพียง 10 บาทต่อเดือน ต่อวงเงินกู้ 1 ล้านบาท ด้วยดอกเบี้ยคงที่ปีแรก 0.010% ต่อปี ทั้งสร้าง-ซื้อ-ซ่อมแซม/ต่อเติม-รีไฟแนนซ์ ผ่อนนานสูงสุดถึง 40 ปี เผยโอกาสทองสําหรับคนที่ต้องการมีบ้าน เพราะรัฐลดค่าธรรมเนียมการโอนและค่าธรรมเนียมจดจํานองลดเหลือ 0.010% เท่านั้น ติดต่อยื่นความจํานงได้ตั้งแต่ 1 ธันวาคม 2562 เป็นต้นไป
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า เพื่อให้ประชาชนได้มีที่อยู่อาศัยเป็นของตนเอง โดยมีสถาบันการเงินรองรับความต้องการสินเชื่อที่ช่วยให้การกู้เงินเป็นเรื่องง่าย ธนาคารฯ จึงได้ออกผลิตภัณฑ์ สินเชื่อบ้าน คือ สินเชื่อบ้านผ่อนต่ํา ล้านละ 10 บาท ด้วยอัตราดอกเบี้ยพิเศษ สอดคล้องกับความต้องการมีที่อยู่อาศัยในยุคปัจจุบันโดยเฉพาะช่วงปลายปี ทั้งซื้ออยู่อาศัยใหม่ ปลูกสร้างบ้านบนที่ดิน ต่อเติม ซ่อมแซม หรือต้องการรีไฟแนนซ์ โดยได้เตรียมวงเงินสินเชื่อไว้ 25,000 ล้านบาท ซึ่งสามารถแจ้งความจํานงได้ที่ธนาคารออมสินทุกสาขาทั่วประเทศได้ตั้งแต่วันที่ 1 ธันวาคม 2562 เป็นต้นไป
สินเชื่อบ้านผ่อนต่ํา ล้านละ 10 บาท ให้กู้ตามความสามารถชําระหนี้ของลูกค้าแต่ละราย โดยไม่จํากัดวงเงินกู้สูงสุด คิดอัตราดอกเบี้ยพิเศษ คือ อัตราดอกเบี้ยคงที่ปีแรก 0.010% ปีที่ 2-3 เท่ากับ 4.350% ต่อปี ปีที่ 4 เป็นต้นไป MRR-0.50% ต่อปี (อัตราดอกเบี้ย MRR ของธนาคารฯ ปัจจุบัน = 6.745% ต่อปี) คิดเป็นอัตราดอกเบี้ยเฉลี่ย 3 ปี = 2.903% โดยวงเงินกู้ 1 ล้านบาท ผ่อนชําระ 20 ปี ในปีแรกคิดเป็นเงินงวดผ่อนชําระ 10 บาทต่อเดือน ปีที่ 2-3 ผ่อนชําระ 3,700 บาทต่อเดือน และปีที่ 4 เป็นต้นไป ผ่อนชําระ 8,300 บาทต่อเดือน นอกจากนี้ ยังได้รับการลดค่าใช้จ่ายในการซื้อที่อยู่อาศัยตามมติที่ประชุมคณะรัฐมนตรี ซึ่งให้ลดค่าธรรมเนียมจดทะเบียนการโอนกรรมสิทธิ์จาก 2.00% เหลือ 0.01% และลดค่าธรรมเนียมการจดทะเบียนจํานองจาก 1.00% เหลือ 0.01% อีกด้วย
“เรียกได้ว่าค่าใช้จ่ายต่างๆ เพื่อการมีบ้านก็ได้รับการปรับลดลงแล้ว ขณะเดียวกันธนาคารฯ ได้ปรับปรุงหลักเกณฑ์ให้สามารถผ่อนชําระได้สูงสุดถึง 40 ปี โดยลูกค้าสามารถเลือกผ่อนชําระได้ยาวนานขึ้น เพื่อให้เกิดความยืดหยุ่นและเหมาะสมกับความสามารถในการชําระหนี้ของผู้กู้ให้มากที่สุด ขณะที่สินเชื่อบ้านผ่อนต่ําฯ ได้คิดคํานวณเงินงวดให้ผ่อนสบายๆ ในช่วงภาวะที่เศรษฐกิจปัจจุบัน เพื่อให้แบ่งเงินนําไปเป็นค่าใช้จ่ายอื่นๆ ที่จําเป็นในการใช้ชีวิตประจําวัน รวมถึงเก็บออมไว้ใช้ยามฉุกเฉินได้”ผู้อํานวยการธนาคารออมสิน กล่าว
ทั้งนี้ สามารถติดต่อสอบถามได้ที่ธนาคารออมสินทุกสาขาทั่วประเทศ หรือ ศูนย์ลูกค้าสัมพันธ์ธนาคารออมสิน โทร.1115 หรือตามสื่อประชาสัมพันธ์ของธนาคาร ได้แก่ Website : www.gsb.or.th, Facebook : GSB Society, Official Line : GSB ธนาคารออมสิน
รัฐบาลไทย-ข่าวทำเนียบรัฐบาล-กระทรวงการคลังร่วมใจสู้ภัย COVID-19 [กระทรวงการคลัง]
วันเสาร์ที่ 14 มีนาคม 2563
กระทรวงการคลังร่วมใจสู้ภัย COVID-19 [กระทรวงการคลัง]
พลเอกประยุทธ์ จันทร์โอชา นายกรัฐมนตรี ได้มีแนวนโยบายพร้อมกําชับให้ทุกภาคส่วนร่วมกันป้องกันและแก้ไขปัญหาการแพร่ระบาดของเชื้อไวรัสโคโรนา 2019 หรือโควิด 19
ด้วยพลเอกประยุทธ์ จันทร์โอชา นายกรัฐมนตรี ได้มีแนวนโยบายพร้อมกําชับให้ทุกภาคส่วนร่วมกันป้องกันและแก้ไขปัญหาการแพร่ระบาดของเชื้อไวรัสโคโรนา 2019 หรือโควิด 19 ซึ่ง ดร.อุตตม สาวนายน รัฐมนตรีว่าการกระทรวงการคลัง เปิดเผยว่าได้มอบนโยบายให้กรมสรรพสามิตส่งเสริมและสนับสนุนการใช้แอลกอฮอล์หรือสุราสามทับหากนําไปผลิตเป็นผลิตภัณฑ์ทําความสะอาด โดยการให้สิทธิประโยชน์ทางภาษีในอัตราภาษีศูนย์ของสุราสามทับ (แอลกอฮอล์) เพื่อเป็นการลดต้นทุนทางภาษีและให้มีปริมาณผลิตภัณฑ์ทําความสะอาดมือเพียงพอต่อความต้องการของประชาชนในการเสริมสร้างความปลอดภัยจากการติดเชื้อไวรัสโคโรนา หรือโควิด 19 โดยการให้สิทธิทางภาษีในอัตราภาษีศูนย์ของสุราสามทับ (แอลกอฮอล์) ดังกล่าว สั่งการให้มีการบูรณาการการทํางานร่วมกันระหว่างธนาคารออมสิน สํานักงานสลากกินแบ่งรัฐบาลและองค์การสุรา เตรียมผลิตและแจกจ่ายผลิตภัณฑ์ทําความสะอาดมือที่ใช้แอลกอฮอล์บริสุทธิ์และควบคุมการผลิตโดยมาตรฐานองค์การสุราให้แก่ประชาชนเพื่อเพิ่มความปลอดภัยจากการติดเชื้อไวรัส จํานวน 1,000,000 ชิ้น ขนาด 25 ml. โดยจะเริ่มแจกจ่ายได้ในช่วงเดือนมีนาคม 2563 ผ่านเครือข่ายธนาคารออมสินทุกสาขา อีกทั้งให้กรมสรรพสามิตประสานความร่วมมือไปยังสมาคมการค้าผู้ผลิตเอทานอลไทย สมาคมเอทานอลจากมันสําปะหลัง และผู้ประกอบการโรงงานเอทานอล รวมจํานวน 26 โรงงาน เพื่อขอสนับสนุนการใช้แอลกอฮอล์หรือสุราสามทับหากนําไปผลิตเป็นผลิตภัณฑ์ทําความสะอาดมือ โดยการให้สิทธิทางภาษีอัตราศูนย์ของสุราสามทับ (แอลกอฮอล์) จํานวนกว่า 300,000 ลิตร นํามาผลิตเป็นผลิตภัณฑ์ทําความสะอาดมือ โดยจะกระจายไปยังสํานักงานสรรพสามิตภาคที่ 1-10 สํานักงานสรรพสามิตพื้นที่ทุกพื้นที่ทั่วประเทศ โดยในแต่ละพื้นที่จะแจกจ่ายจํานวน 100 ลิตรต่อวัน โดยประชาชนสามารถนําภาชนะมาขอรับ ณ สํานักงานสรรพสามิตพื้นที่ทั่วประเทศ คนละไม่เกิน 1 ลิตรต่อวัน เพื่อเป็นการช่วยป้องกันการแพร่กระจายของเชื้อไวรัสโคโรนา 2019 หรือโรคโควิด 19 และเพื่อป้องกันปัญหา การขาดแคลนแอลกอฮอล์ในท้องตลาดได้อีกทางหนึ่งด้วย ทั้งนี้ กระทรวงการคลังจะได้ประสานการดําเนินงานเพื่อสนับสนุนศูนย์บริหารสถานการณ์การแพร่ระบาดโควิด 19 ในการแก้ไขปัญหา การแพร่ระบาดของเชื้อไวรัสโคโรนา 2019 หรือโควิด 19 อย่างมีประสิทธิภาพต่อไป
ฝ่ายประชาสัมพันธ์ สํานักงานเลขานุการกรม
โทร. 0 2241 4778
รัฐบาลไทย-ข่าวทำเนียบรัฐบาล-การติดต่อด้านใบอนุญาตขับรถ ที่ได้รับการผ่อนคลายในระยะแรก จะเริ่มให้บริการเฉพาะ "บางส่วน" ของใบอนุญาตขับรถ [กระทรวงคมนาคม]
วันอังคารที่ 5 พฤษภาคม 2563
การติดต่อด้านใบอนุญาตขับรถ ที่ได้รับการผ่อนคลายในระยะแรก จะเริ่มให้บริการเฉพาะ "บางส่วน" ของใบอนุญาตขับรถ [กระทรวงคมนาคม]
การติดต่อด้านใบอนุญาตขับรถ ที่ได้รับการผ่อนคลายในระยะแรก จะเริ่มให้บริการเฉพาะ "บางส่วน" ของใบอนุญาตขับรถ
โดยยังไม่เปิดให้บริการห้องอบรมที่สํานักงาน
ดังนั้น การต่ออายุที่ต้องมีการอบรม เช่น
ใบขับขี่ 5 ปี บ.1-4 ท.1-4 รถสาธารณะ
ให้อบรมจากระบบ e-Learning
https://www.dlt-elearning.com/
สําคัญมาก!!!
การติดต่อด้านใบอนุญาตขับรถ ที่ได้รับการผ่อนคลายในระยะแรก
ตั้งแต่วันที่ 7 พฤษภาคม 2563 เป็นต้นไป
ต้องจองคิวดําเนินการล่วงหน้าผ่าน DLT Smart Queue เท่านั้น
iOS Link: https://apple.co/2GIHARd
แอนดรอยด์ Link: http://bit.ly/2IkLpyO
หรือเว็บไซต์ https://gecc.dlt.go.th
****จังหวัดที่ยังไม่เปิดงานใบอนุญาตขับรถ ตามประกาศผู้ว่าราชการจังหวัด
1.อุบลราชธานี
2.สมุทรปราการ
3.นครราชสีมา
4.ยโสธร
5.มุกดาหาร
ข้อมูล ณ วันที่ 5 พฤษภาคม 2563
รัฐบาลไทย-ข่าวทำเนียบรัฐบาล-บิ๊กป้อม ถก คณะกรรมการสิ่งแวดล้อมแห่งชาติ ครั้งที่ ๒/๒๕๖๓ ไฟเขียว อีไอเอ ๔ โครงการ หวังกระตุ้นเศรษฐกิจ เสริมสร้างความเป็นอยู่ที่ดีให้กับประชาชน
วันพุธที่ 19 กุมภาพันธ์ 2563
บิ๊กป้อม ถก คณะกรรมการสิ่งแวดล้อมแห่งชาติ ครั้งที่ ๒/๒๕๖๓ ไฟเขียว อีไอเอ ๔ โครงการ หวังกระตุ้นเศรษฐกิจ เสริมสร้างความเป็นอยู่ที่ดีให้กับประชาชน
พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ (กก.วล.) ครั้งที่ ๒/๒๕๖๓ โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติแ
บิ๊กป้อม ถก คณะกรรมการสิ่งแวดล้อมแห่งชาติครั้งที่ ๒/๒๕๖๓ไฟเขียว อีไอเอ ๔ โครงการหวังกระตุ้นเศรษฐกิจ เสริมสร้างความเป็นอยู่ที่ดีให้กับประชาชน
วันนี้ (๑๙กุมภาพันธ์ ๒๕๖๓) ณ ห้องอารีย์สัมพันธ์ กรมส่งเสริมคุณภาพสิ่งแวดล้อมพลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ (กก.วล.) ครั้งที่ ๒/๒๕๖๓โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และกรรมการผู้ทรงคุณวุฒิและหน่วยงานที่เกี่ยวข้องเข้าร่วมการประชุม โดยที่ประชุมได้มีการหารือเกี่ยวกับรายงานการประเมินผลกระทบสิ่งแวดล้อมหรือ EIA โครงการด้านอาคารพักอาศัยของการเคหะแห่งชาติ รวมจํานวน ๓ โครงการ ได้แก่ โครงการอาคารเช่าสําหรับผู้มีรายได้น้อยจังหวัดภูเก็ต (กะทู้) และโครงการฟื้นฟูเมืองชุมชนดินแดง จํานวน ๒ โครงการ คือ โครงการอาคารพักอาศัยแปลง A และโครงการอาคารพักอาศัยแปลง D1 เพื่อเป็นการแก้ปัญหาที่อยู่อาศัยให้กับประชาชน ผู้มีรายได้น้อย สร้างโอกาส ลดความเหลื่อมล้ํา และมีคุณภาพชีวิตที่ดีขึ้น รวมถึง แก้ไขปัญหาความเสื่อมโทรมของพื้นที่และเพิ่มประสิทธิภาพการใช้ที่ดินให้ใช้ประโยชน์ได้อย่างหลากหลาย
สําหรับโครงการโรงไฟฟ้าวังน้อย (ทดแทนชุดที่ ๑ - ๒) ของการไฟฟ้าฝ่ายผลิตแห่งประเทศไทย (กฟผ.) เพื่อทดแทนโรงไฟฟ้าชุดที่ ๑ และ ๒ ที่จะถูกปลดออก เป็นโรงไฟฟ้าที่มีเทคโนโลยีที่ดีขึ้น มีขนาดกําลังการผลิตสูงขึ้นสามารถลดการปล่อยมลพิษได้น้อยลง และเป็นไปตามแผนพัฒนากําลังผลิตไฟฟ้าของประเทศไทยเพื่อสร้างความมั่งคง ด้านไฟฟ้าทั้งนี้ เจ้าของโครงการ ต้องดําเนินการตามมาตรการฯ ที่กําหนดในรายงานฯ อย่างเคร่งครัด พร้อมทั้งรับความเห็นของคณะกรรมการฯ ไปดําเนินการ และให้นําเสนอคณะรัฐมนตรีตามขั้นตอนต่อไป
นอกจากนี้ ที่ประชุม ได้รับทราบรายงานการเปลี่ยนแปลงรายละเอียดโครงการในรายงาน การวิเคราะห์ผลกระทบสิ่งแวดล้อม โครงการท่อส่งก๊าซธรรมชาติบนบก เส้นที่ ๕ ครั้งที่ ๓ ของบริษัท ปตท. จํากัด (มหาชน) ซึ่งมีการเปลี่ยนเส้นทางการวางท่อ เพื่อบรรเทาผลกระทบด้านจราจร รวมทั้งลดความขัดแย้งกับประชาชนในพื้นที่เดิม
รัฐบาลไทย-ข่าวทำเนียบรัฐบาล-ยธ. วางแนวทางการพัฒนาระบบงานยุติธรรม
วันอังคารที่ 4 เมษายน 2560
ยธ. วางแนวทางการพัฒนาระบบงานยุติธรรม
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมคณะอนุกรรมการประสานและพัฒนาระบบงานยุติธรรม ครั้งที่ ๑/๒๕๖๐
เมื่อวันอังคารที่ ๔ เมษายน ๒๕๖๐ เวลา ๑๓.๐๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมคณะอนุกรรมการประสานและพัฒนาระบบงานยุติธรรม ครั้งที่ ๑/๒๕๖๐
เพื่อร่วมกันหารือแนวทางการดําเนินงาน
ของคณะอนุกรรมการประสานและพัฒนาระบบงานยุติธรรม
และกรอบแนวทางในการป้องกันอาชญากรรม
อันจะนําไปสู่การวางกรอบทิศทางและแนวทางการจัดทํา
ร่างแผนแม่บทการบริหารงานยุติธรรมแห่งชาติ ฉบับที่ ๓ พ.ศ. ๒๕๖๒ - ๒๕๖๕
โดยมี นายธวัชชัย ไทยเขียว รองปลัดกระทรวงยุติธรรม
นายวัลลภ นาคบัว ผู้อํานวยการสํานักงานกิจการยุติธรรม
และตัวแทนจากหน่วยงานที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ